|  |  |
| --- | --- |
| 23.05.2019. | Nr.6/11 |

**GROZĪJUMI JELGAVAS PILSĒTAS INTEGRĒTU TERITORIĀLO INVESTĪCIJU PROJEKTU IESNIEGUMU VĒRTĒŠANAS KOMISIJAS NOLIKUMĀ**

(ziņo I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, S.Stoļarovs, A.Eihvalds, L.Zīverts, A.Rublis), **PRET-** nav, **ATTURAS** – nav,

Saskaņā ar Eiropas Parlamenta un Padomes 2018.gada 18.jūlija Regulas Nr.2018/1046 par finanšu noteikumiem, ko piemēro Eiropas Savienības vispārējam budžetam, 61.panta prasībām un atbilstoši Finanšu ministrijas kā Eiropas Savienības struktūrfondu un Kohēzijas fonda vadošās iestādes norādījumiem,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2016.gada 28.janvāra lēmuma Nr.1/7 “Jelgavas pilsētas integrētu teritoriālo investīciju projektu iesniegumu vērtēšanas komisijas nolikuma apstiprināšana” pielikumā “Jelgavas pilsētas integrētu teritoriālo investīciju projektu iesniegumu vērtēšanas komisijas nolikums” (turpmāk – Nolikums) šādus grozījumus:

1. Izteikt Nolikuma 18.punktu šādā redakcijā:

“18. Ja projektu iesniegumu vērtēšanas laikā komisijas loceklis konstatē interešu konfliktu vai iespējamu interešu konfliktu atbilstoši likumā „Par interešu konflikta novēršanu valsts amatpersonu darbībā” un Eiropas Parlamenta un Padomes 2018.gada 18.jūlija Regulas (ES) Nr.2018/1046 par finanšu noteikumiem, ko piemēro Eiropas Savienības vispārējam budžetam, 61.pantā noteiktajam, komisijas loceklis par to informē komisijas priekšsēdētāju un nepiedalās attiecīgā projekta iesnieguma vērtēšanā.”

1. Izteikt Nolikuma 34.-36.punktu šādā redakcijā:

“34. Projekta iesnieguma vērtēšanas veidlapu, komisijas atzinumu, lēmuma projektu par projekta iesnieguma apstiprināšanu, apstiprināšanu ar nosacījumu vai noraidīšanu vai atzinuma projektu par projektam izvirzīto nosacījumu izpildi vai neizpildi pievieno kā protokola pielikumus.

 35. Projekta iesnieguma vērtēšanas veidlapas projektu komisijas sekretārs ne vēlāk kā piecu darba dienu laikā pēc komisijas sēdes elektroniski nosūta balsstiesīgajiem komisijas locekļiem saskaņošanai.

 36. Pēc projekta iesnieguma vērtēšanas veidlapas projekta saskaņošanas komisijas protokola projektu ar pielikumiem elektroniski nosūta visiem balsstiesīgajiem komisijas locekļiem saskaņošanai.”

1. Izteikt Nolikuma 1.pielikumu “Objektivitātes un konfidencialitātes apliecinājums” un 2.pielikumu “Konfidencialitātes apliecinājums” šādā redakcijā (pielikumā).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 23.maijā